**Mida oleme lugenud**? (Täienda tabelit ise)

|  |  |
| --- | --- |
| **Autor ja teos** | **Olulised järeldused, mõtted, sõnumid** |
| Sophoklese tragöödia „Kuningas Oidipus“ (esietendus u 429 e Kr) | Saatusetragöödia, saatuse eest ei pääse, ta saab su ikkagi kätte. Oidipuse kompleks: poisi haiglane kiindumus oma emasse ja isa vihkamine (Freud) |
| Giovanni Boccaccio „Dekameroni“ novellid (kirjutatud aastatel 1349-53) | peamiselt eraelulised seigad: armukadedus ja armuiha, abielurikkumised ja petmised; |
| Shakespeare`i tragöödia „Hamlet“  (1600-1601) | Kättemaksuteema, võitlus ebaõigluse vastu. Võimu ja vaimu vastuolu. Olemine tähendab võitlust, vastutust ja ühtlasi ka kannatusi (Hamlet). Mitteolemine on vabanemine surmas või leppimine olukorraga. Hamlet on renessansiaja inimene, kes on oma ajast ees ja peab jõudma selgusele iseendas. Inimene oma kõhkluste ja kahtlustega. |
| Moliere’i komöödiad „Tartuffe“ (tervikuna etendati 1669), „Don Juan“ (1665) | „Tartuffe“ – naeruvääristatakse võltsusklikke ja silmakirjateenreid, aga ka lihtsameelsust. |
| Goethe tragöödia „Faust“ I osa (1808), II osa (1832) | Inimesed on küll ekslikud, aga suudavad lõpuks leida õige raja (arvas Jumal). Inimene jõuab loova teo kui elu juhtmõtte äratundmiseni alles pärast eksirännakuid ja kogemusi. „Ma olen osa jõust, mis kõikjal tõstab pead ja kurja kavatseb, kuid korda saadab head.“ (Mefistofeles) II osa lõpus leiab Faust elu mõtte, see peitub vaibumatus tegutsemisihas ja töös. |
| P. Merimee novell „Carmen“ (1845) | Hispaania-aineline lugu vabadusest ja armastusest, don Jose armastus muutus kinnisideeks. |
| Puškini värssromaan „Jevgeni Onegin“ | Pika viivitamisega võib armastusest ilma jääda (Onegin taipas liiga hilja, et ta armastab Tatjanat, selleks ajaks oli Tatjana juba kellegi teisega abiellunud).  Uhkuse ja isekusega kaugele ei jõua (Onegin tappis uhkuse tõttu oma ainsa sõbra Lenski). |
| Honore de Balzaci romaan „Isa Goriot“ | raha ja eetika vahekord, armastust ei saa osta. Isa traagika seisneb selles, et ta armastas liigselt oma tütreid ja oli valmis kõigeks nende heaolu nimel. |
| Anton Tšehhovi novell „Palat nr 6“ | Ükskõiksus on kuritegu: peaarst Ragin ei teinud midagi, et olukord haiglas oleks parem. |
| Lydia Koidula näidend „Säärane mulk ehk Sada vakka tangusoola“ | Hariduse ja rumaluse probleem; sundabielu; viha rikaste mulkide vastu; sõjaväest kõrvale hoidmine; talude päriseks ostmine |
| Fr. R. Kreutzwaldi „Kalevipoeg“ (1. rahvaväljaanne 1862) | Kalevipoeg: eestlaste kuningas, vapper ja töökas (künnab ja ehitab, võitleb vaenlastega); mõtlematu ja äkiline (häbistab Saarepiiga, tapab soome sepa poja); ilmutab teadmishimu (sõidab laevaga maailma otsa), samas annab ära isa tarkuseraamatu. |
| Eduard Vilde komöödia „Pisuhänd“ (1913) | tõusiklikkus, plagiaat, kavalus |
| Fr. Tuglase novellid „Suveöö armastus“, „Popi ja Huhuu“, „Inimese vari“ | „Popi ja Huhuu“ – oskamatult kasutatud vabadus, alistuv headus ja võimukas kurjus;  „Inimese vari“ – jäägitu emaarmastus |
| Peet Vallaku novellid „Laip metsas“, „Maanaine“ jm | Pinglised olukorrad, jälgitakse inimese käitumist, dialoogi, seda, mis toimub tema ümber – selle põhjal võib järeldada, milline on inimese iseloom, mida tunneb ja mõtleb. |
| Tammsaare romaani „Tõde ja õigus“ I osa  (1926) | „Tee tööd ja näe vaeva, siis tuleb armastus.“ (noor Andres vanale) Armastus aga ei tulnud. Andres näeb ainult tööd ja tegemisi, mitte oma lähedasi. Looduse vastu ei saa, maa on inimesest tugevam. Inimestevahelised suhted on keerulised, sest igaüks ajab taga oma tõde ja õigust. Tõde võib elu jooksul muutuda. Põlvkonnad on erinevad ja erinevad on ka nende arusaamad olulistest väärtustest. Lapsed tahavad kodust lahkuda, sest elu Vargamäel on nende jaoks rõõmutu. Isal vähe aega laste jaoks, oluline on maa harimine. Tammsaare idee: inimese võitlus maaga. Inimene ei tule selles võitluses võitjaks. |
| A.H. Tammsaare romaani „Tõde ja õigus“ V osa (1933) | Hingerahu otsimine (Indrek tuleb Vargamäele tagasi tööd tegema). Andrese armastust töö vastu pole tema lapsed edasi viinud, töö on nende jaoks kohustus. Kuna enne surma näeb ta oma unistuste teostumist – Indreku eestvõttel süvendatakse Vargamäe jõgi –, siis lastakse tal surra teadmises, et tema võitlus on olnud õige. |
| Tammsaare romaan „Põrgupõhja uus Vanapagan“ (1939) | Südametu ülekohus orjastab töötegija, jätab ilma inimväärsest elust.  Rumal inimene jääb vaeseks, olenemata sellest, kas ta on olnud rikas või ei. Ausa töö tegemisega rikkaks ei saa.  Petmine ja omakasu võib kurjasti kätte maksta.  "Kunst pole rahaga osta, vaid rahata."  "Väiksem orjab suuremat, nõrgem tugevamat, rumalam targemat."  "Kes rumal või tugev, see röövib, ja kes kaval või nõrk, see varastab." |
| August Gailiti romaanid „Toomas Nipernaadi“ (1928) ja „Ekke Moor“ (1941) | Nipernaadi – elurõõmus seikleja, eitab elurutiini ja kohustusi; on kui inimliku vabaduse elav sümbol; elab unistustes; võtab tegelikkust kui lusti või nalja.  Ekke Moor – on pidevalt liikvel, temagi on vaba hing, kes ei lase end siduda. Ekke sõnastab küsimuse: kas püsimatu rändaja ei jää elus millestki olulisest ilma? |
| Arved Viirlaid,  romaan „Ristideta hauad“ | II maailmasõja viimane, meeleheitlik etapp 1944. a, mil soomepoisid naasid Eestisse ja nende ümber sulgus kommunistide piiramisrõngas.  Taavi Raudoja võitleb lootusetut võitlust.  Inimese raugematu elujanu, pääsemislootuse püsimine ka kõige lootusetumas olukorras |
| George Orwelli romaan „1984“ (1949) | Suunatud totalitarismi õuduste vastu, mida kehastas stalinistlik Nõukogude Liit, õudusunenäoga sarnanev politseiriik.  „Ärge laske sel sündida. See oleneb teist,“ ütleb autor teose moraali kohta. |
| J. D. Salingeri romaan „Kuristik rukkis“ (1951) | Holdeni mäss maailma (silmakirjalikkuse, tühisuse) vastu. Teismelise mässumeelsus ja maailmavalu. |
| Jaan Krossi romaan „Keisri hull“ | Kas see on ajalooline romaan, armastusromaan, romaan vastupanust ja iseendaks jäämisest, põnevik või romaan-päevik? Peategelane Timotheus von Bock, abikaasa Eeva (Katariina), poeg Jüri ning päeviku kirjutaja Jakob Mättik. Ajastu 19. saj I pool Viljandimaa ja tsaar Aleksander I valitsemisaeg. Kui oluline on elada oma eesmärgile pühendununa? Mida see toob kaasa perele, lähedastele? Põhiliin on Timo ja Aleksandri suhted- võimu ja õigluse igavene vastuolu. Oluline ka Timo kui kõrgete eetiliste ideaalidega inimese eneseohverdus. |
| A.Kivirähk, romaanid „Rehepapp“ ja „Mees, kes teadis ussisõnu“ | „Rehepapp“ – irooniline pilt eestlastest  „Mees, kes teadis ussisõnu“ – kahe erineva maailma põrkumine, mille tagajärjel üks neist hävib. Minategelase Leemeti elukäik iidse kultuuri hääbumise taustal. Väljasureva keele lugu. |
| S. Oksaneni romaan „Puhastus“ | Kuidas elada okupeeritud riigis ilma iseennast reetmata? Kuidas andestada äraandmisi ja võimudega koostööd ajal, mil inimesi represseeriti? Puudutatakse ka seksuaalvägivalla teemat. |
| Mehis Heinsaare novellid | Inimese mina võib teiseneda, paljuneda. Tegelikkus seguneb fantaasiaga. Inimene otsib väljapääsu argipäeva rutiinist. |
| Üks viimasel ajal ilmunud vabalt valitud uudisteos |  |